CELEX: C2007/056/13
Language: da
Date: 2007-03-10 00:00:00
Title: Sag C-359/05: Domstolens dom (Anden Afdeling) af 18. januar 2007 — Estager SA mod Receveur principal de la Recette des Douanes de Brive (anmodning om præjudiciel afgørelse fra Tribunal de grande instance de Brive-La-Gaillarde — Frankrig) (Økonomisk og monetær politik — forordning (EF) nr. 1103/97 og (EF) nr. 974/98 — indførelse af euroen — omregning af nationale valutaenheder til euroenheden — bestemmelser i en medlemsstat om tilpasning til euroenheden af visse beløb udtrykt i den nationale valutaenhed i denne medlemsstats lovgivning)

10.3.2007   
            
            
               DA
            
            
               Den Europæiske Unions Tidende
            
            
               C 56/8
            
         Domstolens dom (Anden Afdeling) af 18. januar 2007 — Estager SA mod Receveur principal de la Recette des Douanes de Brive (anmodning om præjudiciel afgørelse fra Tribunal de grande instance de Brive-La-Gaillarde — Frankrig)
   (Sag C-359/05) (1)
   
   (Økonomisk og monetær politik - forordning (EF) nr. 1103/97 og (EF) nr. 974/98 - indførelse af euroen - omregning af nationale valutaenheder til euroenheden - bestemmelser i en medlemsstat om tilpasning til euroenheden af visse beløb udtrykt i den nationale valutaenhed i denne medlemsstats lovgivning)
   (2007/C 56/13)
   Processprog: fransk
   Den forelæggende ret
   Tribunal de grande instance de Brive-La-Gaillarde
   Parter i hovedsagen
   
      Sagsøger: Estager SA
   
      Sagsøgt: Receveur principal de la Recette des Douanes de Brive
   Sagens genstand
   Anmodning om præjudiciel afgørelse — Tribunal de Grande Instance de Brive-La-Gaillarde — fortolkning af artikel 3 og 5 i Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (EFT L 162, s. 1) og artikel 14 i Rådets forordning (EF) nr. 974/98 af 3. maj 1998 om indførelse af euroen (EFT L 139, s. 1) — nationale bestemmelser om afrunding af det afgiftsbeløb, der vedrører det særlige budget for sociale ydelser på landbrugsområdet (BAPSA) efter beløbets omregning til euro
   Konklusion
   Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen og Rådets forordning (EF) nr. 974/98 af 3. maj 1998 om indførelse af euroen skal fortolkes således, at de er til hinder for nationale bestemmelser, der ved omregningen til euro af en mængdeafgift som den i hovedsagen omhandlede på mel, semuljegryn og groft mel af blød hvede, der leveres eller fremstilles til menneskelig ernæring, har fastsat denne til et højere beløb end det, der ville have fulgt af anvendelsen af reglerne for omregning i nævnte forordninger, medmindre en sådan forhøjelse overholder de krav om retssikkerhed og gennemsigtighed, nævnte forordninger garanterer, hvilket indebærer, at det i de omhandlede retsforskrifter klart skal være muligt at skelne en medlemsstats beslutning om at forhøje dette afgiftsbeløb fra omregningen til euro af nævnte beløb. Det tilkommer den forelæggende ret at efterprøve, om dette er tilfældet i den sag, den skal træffe afgørelse i.
   
      (1)  EUT C 315 af 10.12.2005.